كوتا بهارو 22 جانواري – مليڠه-ليڠهكن سوروهن ايبو يڠ ممينتاڽ منجمور كا؞ين منجادي ڤڠاجرن ڤنتيڠ كڤد سأورڠ حفيظ نودا، عبدالرؤوف سڤوان، 16، يڠ دنوبت توكوه تحفيظ 2018 بهاڬين للاكي دالم مجليس ڬرادواسي تحفيظ يايسن إسلام كلنتن كالي ک-9، دسيني هاري اين
عبدالرؤوف بركات، بيارڤون كسالهن ايت نمڤق كچيل نامون تله مپببكن ديريڽ برمسئله اونتوق مڠحفظ القرءان اڤاته لاڬي اينسيدن ايت، دي بارو انم بولن بلاجر دتيڠكتن ساتو معهد تحفيظ القرءان والقرا؞ات ڤولاي چوندوڠ، ماچڠ
باڬايماناڤون، كاتاڽ، ساتو ڤڠڬيلن تيليفون دري اسراما سكوله يڠ دبوات سمات-مات اونتوق مموهون كمعافن كڤد ايبو باڤاڽ، سڤوان يوسف، 44، دان دوكتور روسناني زكريا، 45، اخيرڽ منجادي ڤناور كڤد مسئله ايت
”سماس مولا٢ بلاجر دهولو ساي امبيل ماس 15 مينيت اونتوق مڠحفظ ساتو موک سورت القرءان تتاڤي سواتو هاري سماس ممباچ ايات٢ دموک سورت 33 سورة البقرة ساي مڠالمي كسوكرن مڠيڠت والاوڤون مڠولڠ-ڠولڠ سهيڠڬ سجم.
”ساي مناڠيس دان مروجوع كڤد استاذ يڠ منصيحتكن ساي سوڤايا منيليفون ايبو باڤ كران موڠكين اد كسيلڤن يڠ تله ساي لاكوكن دان ساي ترايڠت سهاري سبلومڽ سماس چوتي هوجوڠ ميڠڬو درومه، ساي تله برليڠه منجمور كا؞ين والاوڤون ايبو سوده مپوروه ببراڤ كالي،“ كاتاڽ.
عبدالرؤوف مروڤاكن ساله سأورڠ درڤد 281 ڤلاجر تحفيظ دري سمبيلن بواه سكوله YIK يڠ منريما سيجيل ڬرادواسي تحفيظ 2018 يڠ تله دسمڤايكن اوليه منتري بسر، داتوق احمد يقوب دڤوست تربيه إسلاميه كلنتن (Putik) دسيني هاري اين.
دالم مجليس ايت، ڤلاجر دري معهد تحفيظ سا؞ين س تانه ميره، عين المردضيه حمدان منجادي ڤنريما انوڬره توكوه تحفيظ 2018 كاتڬوري ڤرمڤوان.
Sumber : Utusan Melayu
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab zsm_Latn